મેયર તરીકે ડો.જગદીશ પટેલને પસંદ કરીને ભાજપે ફરી પાટીદારોને પોતાની તરફ આકર્ષવા માટેનો સંકેત આપ્યો છે. સતત ત્રીજીટર્મ સૌરાષ્ટ્રવાસીઓને ફાળે ગયું છે. અલબત્ત, 2012થી 2015 સુધી ઓબીસી સમાજમાંથી આવતા નિરંજન ઝાંઝમેરાને આપ્યું હતું. ત્યારબાદ 2015ની ચૂંટણી બાદ મહિલા તરીકે પાટીદાર સમાજના અસ્મિતા શિરોયાને મેયર બનાવ્યા હતાં. એટલે આ વખતે સૌરાષ્ટ્રવાસી સમાજને સ્થાયી સમિતિનું ચેરમેન પદ મળે તેવું જોવાતુ હતું. જોકે, ફરી સૌરાષ્ટ્રના અમરેલી જિલ્લાના શાખપુર ગામના મૂળ વતની ડો.જગદીશ પટેલને મેયર બનાવ્યાં હતાં. આની પાછળ વર્ષ 2015ની પાલિકાની ચૂંટણીમાં વરાછા વિસ્તારમાં ભાજપે ગુમાવેલી બેઠકો અને ત્યારબાદ વિધાનસભાની ચૂંટણીમાં અમરેલી જિલ્લામાં ઓછું થયેલું વજન પાછુ મેળવવાની ગણતરી રાખવામાં આવી હોય તેવું માની શકાય તેમ છે.